บอกตามตรงว่าเดินเซ็นทรัลเวิร์ลก็เดินผ่านร้านนี้ทุกที ด้วยสี หรือป้ายหรืออะไรที่ไม่ดึงดูดทำให้ไม่เคยเข้าไปร้านนี้เลย แต่บังเอิญได้อ่านรีวิวของพี่ป๊อป Achaya ยูสเซ่อร์ที่มักจะรีวิวจัดเต็มทั้งรสชาติและข้อมูล แถมด้วยภาพอาหารที่น่ารับประทาน เลยอดใจไม่ไหวต้องเซฟไว้ พอมีโอกาสเหมาะชวนพี่สาวคนสนิทมาลองบ้าง!

ร้าน Boteya เป็นแบรนด์จากญี่ปุ่น วัตถุดิบที่นำมาทำอาหารบางส่วนก็นำเข้ามาเพื่อคงไว้ซึ่งรสชาติ ความเป็นญี่ปุ่นแท้ๆ บรรยากาศร้านตกแต่งแบบ casual dining สบายๆ ใช้สีเทาดำทำให้ดูแคบแต่จุคนได้เยอะ และแม้ว่าจะเป็นครัวเปิด แต่กลิ่นอาหารก็ไม่เหม็นติดเสื้อผ้าเลยค่ะ

เข้าไปนั่งสักพัก พนักงานก็มารับออเดอร์ ให้น้องแนะนำเมนูต่างๆเพราะมาครั้งแรก น้องก็แนะนำอย่างดี

ซีซ่าสลัดไข่ออนเซ็นกับเบคอนสไลด์ (ราคา 170 บาท) – จานนี้เป็นซีซาร์สลัดเบคอนใส่ไข่ออนเซ็นมาด้วย หน้าตาดูสดใสสดชื่น ตอนแรกแอบกลัวว่าไข่ออนเซ็นจะทำให้เลี่ยนและคาว แพรไม่ค่อยชอบกินไข่ไม่สุก แต่พอเจาะแล้วคลุกๆ เห้ยยยย ดีงาม น้ำสลัดรสอ่อนๆ ไม่จัดจ้าน กลับเข้ากันดีกับไข่ออนเซ็น มันทำให้จานนี้นัวขึ้น ผักก็สดกรอบ ให้ 8/10 ค่ะ

โอซาก้า พรีเมียม ทสึคิมิ ยากิโซบะ คอมโบ (ราคา 290 บาท) – โหหหห ชื่อจะยาวไปไหน จริงๆเลือกกันนานมาก ด้วย portion ที่ใหญ่และช่วงหิว เห็นอะไรก็ดูน่ากินไปหมด ทีแรกจะสั่งเป็นยากิโซบะ แต่ข้าวก็อยากกิน มาจบที่เมนูนี้ 

เมนูนี้เป็นการผสมผสานระหว่างข้าวสวย(ข้าวญี่ปุ่น) ยากิโซบะผัดกับเนื้อสัตว์ต่างๆ ไข่ดาวและผักสลัด เรียกว่าจานใหญ่จัดเต็มสุดๆ รสชาติก็ไม่ผิดหวังเลย อร่อยมาก ใส่เนื้อ หมู ไก่ ซีฟู้ด ขอบอกว่าเนื้อวัวใส่มานิดเดียวแต่ลิ้มลองแล้วว้าว เนื้ออร่อยมากค่ะ น้ำซอสผัดยากิโซบะก็อร่อยมาก ไม่เค็มหรือหวานจนเกินไป ผัดค่อนข้างแห้งนะคะ ถ้าใครชอบฉ่ำๆอาจจะเมินได้ มีน้ำซุปหัวหอมมาให้ซดแก้ฝืดคอ พอดีได้ชิมตอนที่มันเย็นแล้วแต่ยังอร่อย ซุปหวานกลมกล่อม ประใจทุกอย่างเลยค่ะ หักนิดเดียวที่มันใหญ่เกินถ้ามากินแค่คนเดียว 9/10

ราคาอาหารรวมเครื่องดื่ม 530 บาท ไม่มีค่าภาษีและค่าบริการ แถมใช้คะแนน The 1 Card ลดค่าอาหารได้อีก 10% ลูกค้าอย่างเรายิ้มเลยค่ะ ถือเป็นร้านที่ตามรอยแล้วไม่ผิดหวัง หากใครผ่านมาอย่าลืมแวะนะคะ ร้านอยู่ใกล้ทางเข้าอิเซตัน ห้างเซ็นทรัลเวิร์ลชั้น 3 ค่ะ

